  Майя Бывальцева 27-тӥ инвожое Алнаш ёросэтӥ ортчем кужмо йӧзор гуртоослы шӧдскымон ыштонъёс вайиз. Со сярысь ёрослэн тӧроез Алексей Семёнов «ВКонтакте» мерлыко вотэсысь бамаз ивортӥз. Адӟылымтэ кужмо йӧзор, бӧдёно пузъёс быдӟа, ёрослэн шундыпуксён палтӥз ортчиз. Дроздовка, Улӥ но Выли Котныр гуртъёсын, Асан но Асан Техникум черкогуртъёсын теплицаоссы тӥямын, укнооссы пильылэмын, машинаоссы изъянтэмын, тросэзлэн вань мерттӥськемъёссы быризы Алексей Семёнов, Алнаш ёрослэн тӧроезТа дыре ыштонъёсты чотало. Ёрослэн тӧроез шугадӟонэ шедемъёслэн ваньбурзы страховать каремын вал шуыса оскемзэ вераз. Озьы ик йӧзор гурт возёсъёслэн 2 сюрс гектар пала музъемъёссы вылысь киземъёсты изъянтӥз. Алексей Семёновлэн ивортэмезъя, тужгес но шугадӟизы «Молодая гвардия» колхоз, «Рассвет» возёс но Степанов П. Г. нимаз ужбергатӥсь. Ыштонъёс 55 миллион манетлэсь трос луизы Алексей Семёнов, Алнаш ёрослэн тӧроез Тегъёс: Шимучыръёс Удмуртия куазь инкуазь Алнаш  